Stemdag is 8 Mei | Maroela Media
Dit beteken kiesers is nou in die pylvak om nog vir oulaas by die OVK se kantore in hul plaaslike munisipaliteit te registreer.
Opposisiepartye het met jubeling op die aankondiging van die kiesdatum gereageer, met sowel die DA as die EFF wat in die parlement met handgebare aangedui het dis tyd dat die ANC as regering vervang word.
Die atmosfeer vir die staatsrede was gans anders as die afgelope nege jaar onder oudpres. Jacob Zuma. Sowat 47% minder geld is aan die seremonie bestee. Van Zuma was daar geen teken by die staatsrede nie – hy het, soos oudpres. FW de Klerk, nie opgedaag nie. Oudpresidente Thabo Mbeki en Kgalema Motlanthe was wel teenwoordig.
Die DA het gereeld met tussenwerpsels vir Ramaphosa aan ANC-korrupsie herinner, terwyl die EFF om een of ander rede vir Motlanthe luidrugtig toegejuig het.
Die EFF het grootliks stil gesit en luister, 'n besluit wat volgens die EFF-leier, Julius Malema, verband hou met Ramaphosa se bereidwilligheid om met die Openbare Beskermer saam te werk in verband met die onthullings oor korrupsie en staatskaping by die maatskappy Bosassa.
Malema het egter nogmaals die deur vir samewerking met die opposisie oopgemaak deur te sê Ramaphosa is die laaste leier van die ANC wat 'n staatsrede sal hou.
Goed, die staatsrede is nou gelewer, nou sal ons graag wil hoor wat hul verkiesingsbeloftes is en hoe hulle beoog om daardie beloftes gestand te doen. Planne op die tafel sal help. Gaan daar vernuwing in die beloftes wees, of gaan hulle net harder dryf vir daardie wortel van grondonteiening sonder vergoeding?
En braai daardie dag, sal ongelukkig nie daar kan wees nie, maar stuur groete vir Grietjie.
Op 8 Mei gaan miljoene SPOOKKIESERS stem …. daardie kiesers wat na 25 jaar van ANC regering nog steeds nie adresse op die kieserslys verstrek het nie.